|  |  |
| --- | --- |
| Trosolwg | Mae gweithio ar y cyd ag asiantaethau eraill yn agwedd allweddol ar waith yn y sector cyfiawnder cymunedol. Mae cynrychiolaeth yng nghyfarfodydd asiantaethau eraill yn un ffordd o ddechrau gweithio ar y cyd ac mae’n hanfodol bod y gweithiwr yn cynrychioli ei asiantaeth ei hun yn effeithiol mewn sefyllfaoedd o’r fath.  Mae’r uned hon yn canolbwyntio ar weithiwr yn cynrychioli ei asiantaeth ei hun yng nghyfarfodydd asiantaethau eraill, trwy gael gwybodaeth a gwneud cyfraniadau. Efallai mai diben mynychu’r cyfarfodydd fydd cael gwybodaeth, sicrhau bod barn eich asiantaeth eich hun a’r bobl y mae’r asiantaeth yn gweithio gyda nhw yn cael ei hystyried, neu gasglu gwybodaeth i’w defnyddio yn eich asiantaeth eich hun, yn awr neu rywbryd eto. Mae’n bosibl y bydd y gweithiwr a’i asiantaeth wedi cael eu gwahodd i fynychu neu efallai eu bod wedi mynd ati i ofyn am gael cymryd rhan yn y cyfarfodydd.  **Ceir dwy elfen:**  1 Cael gwybodaeth o gyfarfodydd asiantaethau eraill  2 Gwneud cyfraniadau at gyfarfodydd asiantaethau eraill  **Grŵp Targed**  Lluniwyd yr uned hon i fod yn berthnasol i unrhyw weithiwr sydd â chyfrifoldeb am gynrychioli ei asiantaeth ei hun yng nghyfarfodydd asiantaethau eraill. Mae’n berthnasol ar draws y sector cyfiawnder cymunedol. |

|  |  |
| --- | --- |
| **Meini prawf perfformiad**  Mae'n rhaid i chi allu:  Mae'n rhaid i chi allu: | **Cael gwybodaeth o gyfarfodydd asiantaethau eraill**   1. cadarnhau natur a diben y cyfarfodydd a phryd y bwriedir eu cynnal 2. cadarnhau gyda **phobl berthnasol** eraill ddiben mynychu’r cyfarfodydd a’r wybodaeth y mae eich asiantaeth eich hun yn dymuno’i chael 3. blaenoriaethu eich presenoldeb mewn cyfarfodydd yn eich llwyth gwaith cyffredinol a’r flaenoriaeth y mae’r asiantaeth yn ei rhoi i’ch presenoldeb 4. nodi gwybodaeth berthnasol yn ystod y cyfarfod a’i chofnodi’n gywir, yn ddarllenadwy ac yn gyflawn 5. cadarnhau’r wybodaeth a gynigiwyd gyda’r bobl berthnasol a’i hadrodd yn ôl iddynt i sicrhau bod y dehongliad yn gywir 6. cael gwybodaeth bellach sy’n berthnasol i’ch asiantaeth eich hun drwy rwydweithio â phobl eraill sy’n mynychu’r cyfarfod 7. nodi unrhyw **dyndra a meysydd lle y ceir gwrthdaro** gyda phobl eraill a cheisio mynd i’r afael â’r rhain yn adeiladol 8. rhoi gwybodaeth ysgrifenedig gywir, darllenadwy a chyflawn i **bobl berthnasol** yn eich asiantaeth eich hun yn dilyn y cyfarfod   **Gwneud cyfraniadau at gyfarfodydd asiantaethau eraill**   1. nodi a thrafod y materion a allai gael eu codi mewn cyfarfodydd gyda phobl berthnasol yn eich asiantaeth eich hun cyn y cyfarfod 2. paratoi’n ddigonol ar gyfer y cyfarfod er mwyn gallu cymryd rhan yn effeithiol 3. cyflwyno **gwybodaeth** ofynnol yn glir, yn gywir ac yn gryno, ac mewn ffordd sy’n cyd-fynd â ffurfioldeb a natur y cyfarfod 4. cyflwyno eich hun a rhyngweithio â phobl eraill mewn ffordd sy’n hybu gwaith yr asiantaeth ac sy’n cyd-fynd â hybu hawliau unigolion 5. gwneud ymyriadau priodol ac amserol sy’n herio pobl eraill pan fyddant yn camddehongli **gwybodaeth** neu’n gwahaniaethu’n annheg 6. ceisio cyngor a chymorth gan berson priodol os bydd anawsterau’n codi 7. cydnabod hawliau pobl eraill i fod â safbwyntiau gwahanol hyd yn oed os ydynt yn anghytuno â safbwynt y gweithiwr a’i asiantaeth 8. gwneud sylwadau adeiladol ynghylch cyfraniadau a barn pobl eraill 9. esbonio’n glir ac yn gywir natur polisïau ac arferion eich asiantaeth, a’r rhesymeg drostynt, pan gaiff y rhain eu cwestiynu 10. cwblhau cofnodion yn gywir ac yn glir a’u storio yn unol â gofynion yr asiantaeth 11. adrodd **gwybodaeth** am y cyfarfod yn ôl i bobl eraill berthnasol yn eich asiantaeth eich hun a nodi unrhyw gamau pellach i’w cymryd |

|  |  |
| --- | --- |
| Gwybodaeth a dealltwriaeth  Mae angen i chi wybod a deall:  Mae angen i chi wybod a deall:  Mae angen i chi wybod a deall: | **Gweithio yn y sector cyfiawnder cymunedol**   1. natur y sector; natur, rolau a swyddogaethau’r prif asiantaethau yn y sector a’u strwythurau, swyddogaethau, dulliau cyfathrebu a phrosesau gwneud penderfyniadau; sut mae eich gwaith eich hun a’ch rôl gwaith yn rhyngweithio ag eraill mewn asiantaethau cysylltiedig a manteision cydweithio – ar draws asiantaethau ac ar draws disgyblaethau; sut mae timau a chydweithio’n esblygu gydag amser, ac effaith hyn ar berthnasoedd a gweithio’n effeithiol 2. swyddogaethau, gweithdrefnau (e.e. trefniadau gweinyddol ac arferion) ac adnoddau gwahanol gyfarfodydd; canlyniadau posibl cyfarfodydd a dulliau o baratoi ar gyfer y rhain; y gwahanol fathau o adroddiadau sydd eu hangen ar gyfer gwahanol gyfarfodydd a phwysigrwydd paratoi’n effeithiol; sut i gyflwyno’ch achos eich hun mewn cyfarfodydd hyd yn oed pan na fydd hyn yn uchel ar agenda pobl eraill o bosibl; ffyrdd o flaenoriaethu’r pwyntiau allweddol i’w cyflwyno mewn cyfarfodydd a sicrhau eu bod yn cael eu clywed; gwerth rhwydweithio’n anffurfiol cyn ac ar ôl cyfarfodydd (h.y. bod yn bresennol pan nad yw prif waith y cyfarfod yn mynd rhagddo) 3. ffyrdd o nodi a mynd i’r afael â phroblemau gyda gwybodaeth 4. ym mha ffyrdd y mae angen addasu cyfathrebu wrth weithio gyda gwahanol unigolion a chynrychiolwyr gwahanol asiantaethau 5. y ddeddfwriaeth, y canllawiau arfer da, y siarteri a’r safonau gwasanaeth penodol sy’n ymwneud â’r gwaith a wneir, ac effaith y rhain ar y gwaith   **Gweithio i wella arfer unigol**   1. natur, graddfa a ffiniau rôl gwaith y gweithiwr a’i pherthynas â rolau eraill 2. sut mae’r gweithiwr wedi cymhwyso egwyddorion cydraddoldeb, amrywiaeth ac arfer gwrthwahaniaethol i’w waith 3. mae’r gweithiwr wedi gwerthuso ei gymhwysedd ei hun, wedi pennu pryd y mae angen cymorth ac arbenigedd pellach ac wedi cymryd camau i wella’i gymhwysedd ei hun yn y maes gwaith hwn   **Arweiniad ar Asesu**  Wrth gynllunio asesu, dylai ymgeiswyr ystyried y ffordd orau iddynt ddefnyddio tystiolaeth ar draws nifer o unedau. Gallai tystiolaeth o’r unedau canlynol fod yn arbennig o berthnasol  A106 Monitro datblygiad polisïau i hyrwyddo cyfiawnder cymunedol a chynhwysiant cymdeithasol a chyflwyno gwybodaeth ac argymhellion ar gyfer newid A107 Hyrwyddo gwerthoedd cyfiawnder cymunedol a chynhwysiant cymdeithasol a manteisio ar gyfleoedd i ddylanwadu ar ddatblygiad polisi A208 Asesu, trafod a sicrhau ffynonellau cyllid (PALS D1201) A402 Cyfrannu at ddatblygu a hyrwyddo’r asiantaeth a’i gwasanaethau (E09) B104 Galluogi grwpiau, cymunedau a sefydliadau i fynd i’r afael â materion sy’n effeithio ar ddiogelwch cymunedol a chynhwysiant cymdeithasol B105 Cynllunio, gweithredu a gwerthuso camau a dargedwyd at fynd i’r afael â phroblemau a nodwyd gyda diogelwch cymunedol a chynhwysiant cymdeithasol   1. 01 Gwerthuso a phrosesu atgyfeiriadau i gynnig gwasanaethau i ddioddefwyr, goroeswyr a thystion D401 Hyrwyddo cyfleoedd cyflogaeth, hyfforddiant ac addysg i’r rheiny sydd wedi troseddu neu sy’n debygol o droseddu D403 Trafod â chyflogwyr er mwyn dod i gytundeb a’u cefnogi i gynnig cyfleoedd i unigolion sydd wedi troseddu neu sy’n debygol o droseddu F403 Meithrin a chynnal cydberthnasau gwaith effeithiol gyda staff mewn asiantaethau eraill (E01)   Gallai ymgeiswyr ddymuno defnyddio’r ffynonellau tystiolaeth canlynol (ar gyfer perfformiad a gwybodaeth a dealltwriaeth):  Cynhyrchion a luniwyd ganddynt ar gyfer neu yn sgil y cyfarfodydd hyn; nodiadau a drafftiau o’r cynhyrchion hyn; nodiadau a chofnodion o gyfarfodydd; tystiolaeth gan bobl eraill a fu’n gweithio gyda’r ymgeisydd; cofnodion a gohebiaeth; eu cofnodlyfr arfer myfyriol; prosiectau’r gweithle; arsylwi gan aseswr sy’n arsylwi’r ymgeisydd yn benodol at ddibenion asesu; ymatebion llafar neu ysgrifenedig i gwestiynau a holwyd gan aseswr |

**Gwybodaeth Ychwanegol**

|  |  |
| --- | --- |
| **Cwmpas/ystod yn gysylltiedig â'r meini prawf perfformiad** | 1. **Pobl berthnasol**    1. pobl yn asiantaeth y gweithiwr    2. asiantaethau eraill sy’n cymryd rhan yn y cyfarfod 2. **Tyndra a meysydd lle y ceir gwrthdaro**    1. gwallau ffeithiol    2. hepgoriadau    3. iaith a chynnwys gwahaniaethol    4. amheuon ynghylch dilysrwydd gwybodaeth 3. **Gwybodaeth** am    1. canlyniadau’r cyfarfod    2. natur a phroses y cyfarfod    3. gofynion ar gyfer gwaith pellach    4. goblygiadau i waith arall    5. sylwadau beirniadol ac adborth cadarnhaol |

|  |  |
| --- | --- |
| Geirfa | Ym maen prawf perfformiad 4, mae cyflwyno’ch hun yn cynnwys gwisg, lleferydd ac iaith y corff.  A106 Monitro datblygiad polisïau i hyrwyddo cyfiawnder cymunedol a chynhwysiant cymdeithasol a chyflwyno gwybodaeth ac argymhellion ar gyfer newid A107 Hyrwyddo gwerthoedd cyfiawnder cymunedol a chynhwysiant cymdeithasol a manteisio ar gyfleoedd i ddylanwadu ar ddatblygiad polisi A208 Asesu, trafod a sicrhau ffynonellau cyllid (PALS D1201) A402 Cyfrannu at ddatblygu a hyrwyddo’r asiantaeth a’i gwasanaethau (E09) B104 Galluogi grwpiau, cymunedau a sefydliadau i fynd i’r afael â materion sy’n effeithio ar ddiogelwch cymunedol a chynhwysiant cymdeithasol B105 Cynllunio, gweithredu a gwerthuso camau a dargedwyd at fynd i’r afael â phroblemau a nodwyd gyda diogelwch cymunedol a chynhwysiant cymdeithasol  1. 01 Gwerthuso a phrosesu atgyfeiriadau i gynnig gwasanaethau i ddioddefwyr, goroeswyr a thystion D401 Hyrwyddo cyfleoedd cyflogaeth, hyfforddiant ac addysg i’r rheiny sydd wedi troseddu neu sy’n debygol o droseddu D403 Trafod â chyflogwyr er mwyn dod i gytundeb a’u cefnogi i gynnig cyfleoedd i unigolion sydd wedi troseddu neu sy’n debygol o droseddu F403 Meithrin a chynnal cydberthnasau gwaith effeithiol gyda staff mewn asiantaethau eraill (E01)  Gallai ymgeiswyr ddymuno defnyddio’r ffynonellau tystiolaeth canlynol (ar gyfer perfformiad a gwybodaeth a dealltwriaeth):  Cynhyrchion a luniwyd ganddynt ar gyfer neu yn sgil y cyfarfodydd hyn; nodiadau a drafftiau o’r cynhyrchion hyn; nodiadau a chofnodion o gyfarfodydd; tystiolaeth gan bobl eraill a fu’n gweithio gyda’r ymgeisydd; cofnodion a gohebiaeth; eu cofnodlyfr arfer myfyriol; prosiectau’r gweithle; arsylwi gan aseswr sy’n arsylwi’r ymgeisydd yn benodol at ddibenion asesu; ymatebion llafar neu ysgrifenedig i gwestiynau a holwyd gan aseswr. |
| Cysylltiadau â NOS eraill | Mae gan yr unedau canlynol gysylltiad agos:  BA3 Hyrwyddo gwerthoedd cyfiawnder cymunedol a chynhwysiant cymdeithasol a manteisio ar gyfleoedd i ddylanwadu ar ddatblygiad polisi  HF26 Cyfrannu at ddatblygu a hyrwyddo’r asiantaeth a’i gwasanaethau  SfJ AD2, Datblygu, cynnal a gwerthuso gweithio ar y cyd rhwng asiantaethau |

|  |  |
| --- | --- |
| **Datblygwyd gan** | Sgiliau er Cyfiawnder |
| **Rhif fersiwn** | 2 |
| Dyddiad y'i cymeradwywyd | Mai 2010 |
| Dyddiad adolygu dangosol | Mai 2012 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau er Cyfiawnder |
| URN gwreiddiol | SfJ AD3 |
| Galwedigaethau perthnasol | Gwasanaethau Cyhoeddus; Gweithwyr Proffesiynol Gwasanaeth Cyhoeddus a Gweithwyr Proffesiynol Cysylltiedig Eraill |
| Cyfres | Cyfiawnder Cymunedol |
| Geiriau allweddol | Rhyngasiantaethol, amlasiantaethol, ar y cyd, cyfarfod |